《哭张文翁同舍》
宋代·赵文

岂意渴相如，俄为化子舆。
平生一杯酒，活计百篇书。
同舍遂欲尽，吾生不愿馀。
如今念夫子，痛饮未全疏。
扶上竹车去，知无再见期。
谁能逃数定，不必恨归迟。
白发扶棺母，青年上学儿。
乱来朋友少，洒血一题诗。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。